Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 72

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A szakmai elméleti vizsga a következő ismereteket kéri a mesterjelöltektől: — szakmai számítások szakrajz alapján, — szerkezettan: méretarányok, oldható nem oldható kötések, 2001/117. szám — önálló tervezés, — kalkuláció készítése (költségmegállapítás, árképzés), — technológiai anyagismeret (hagyományos és korszerű kárpitozás anyagai), — stílustörténet, stílusismeret, — a szakmához kapcsolódó környezetvédelmi előírások, — a használatos kézi szerszámok és gépi berendezések működése, alkalmazása, karbantartása, balesetmentes használata. A) Írásbeli vizsga Az írásbeli vizsga helye a Mestervizsga Bizottság által megválasztott helyszín. Az írásbeli vizsga időtartama maximum 4 óra. Az írásbeli az alábbi témakörökből összeállított komplex feladatot tartalmaz: — szakmai számítások szakrajz, vagy fénykép alapján, — stílustörténet, stílusismeret, — hagyományos és korszerű kárpitozás anyagai, — a használatos kézi szerszámok és gépi berendezések működése, alkalmazása, balesetmentes használata. Az írásbeli vizsga értékelése a MKIK Vizsgaszabályzatának megfelelően történik. B) Szóbeli vizsga A szóbeli vizsga helye a Mestervizsga Bizottság által alkalmasnak ítélt helyszín. A szóbeli vizsgán a mesterjelöltnek az összeállított tételekből húzott kérdésekre kell választ adnia. A szóbeli vizsga témakörei: — szakmai ismeret, — anyag- és gyártásismeret, — munka- és tűzvédelmi ismeretek. Egy tétel kidolgozásához a jelöltnek tantárgyanként legalább 20—25 perc felkészülési időt kell biztosítani. A szóbeli vizsga feleleteinek időtartama vizsgázónként max. 30 percet lehet. A jelöltnek önállóan kell beszámolni felkészültségéről. A vizsgabizottság tagjai csak akkor tesznek fel kérdéseket, ha a jelölt elakad feleletében, vagy az orientálás feltétlenül szükséges. A mesterjelölt felelete után, a Vizsgabizottságnak joga van a tételanyagon belül és azon felül újabb kérdéseket feltenni az objektív értékelés és minősítés érdekében. A szóbeli vizsga témaköreit külön-külön kell értékelni. A jelölt a szóbeli vizsgán megfelelt, ha a Vizsgabizottság egyszerű többséggel a tantárgyankénti feleleteket különkülön elfogadja. Szavazategyenlőség esetén az elnök szavazata dönt. Sikertelen a szóbeli vizsga, ha a jelölt bármelyik témakörből a „Nem felelt meg” minősítést kapott. Az eredménytelen szóbeli vizsga megismétlése az MKIK Vizsgaszabályzata szerint történik.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes